Igls adjectivs accumpognan igl nomen. Els sa drezzan tenor igl genus (masculin/feminin) ed igl numerus (singular/plural) digl nomen. Els stattan pigl ple davos igl nomen, an tscherts cass stattan els pero er davant igl nomen.

Ils adjectivs sun accumpagneders dals nomens. Els as drizzan tenor la persuna ed il numer dal nomen. Els staun pelpü davous il nomen, in tscherts cas staun els però eir davaunt il nomen.

Ils adjectivs sun accumpagnaders dals nomens. Els as drizzan tenor la persuna e'l nomer dal nomen. Els stan pelplü davo il nomen, in tscherts cas stan els però eir davant il nomen.


Là satgata la glànda ca cuntegna igl sacret, cugl qual la furmicla sa far pisch.

Lo as rechatta la glanda cul secret dal pisch da la furmia.

Là as rechatta la glanda cul secret dal pisch da la furmia.


3. Insects han treis parts dil tgierp: il tgau, il pèz e la part davos.

3. Insects ân tres parts digl tgierp: igl tgieu, igl pèz a la part davos.

3. Il corp dals insects consista da trais parts: il cho, il pet e la part davous.

3. Il corp dals insects consista da trais parts: il cheu, il pet e la part davo.


Il plaid scientific per la part davos dils insects ei 'abdomen'.

Igl pled szientific par la part davos digls insects e 'abdomen'.

Il pled scientific per la part davous dals insects es 'abdomen'.

Il pled scientific pella part davo dals insects es 'abdomen'.


4. Furmiclas han antennas vid il tgau ch'ellas drovan per s'orientar, quei vul dir per palpar, ferdar e gustar.

4. Furmiclas ân antenas ved igl tgieu. Ellas dovran quellas par s'orientar, quegl vut gir par palpar, fardar a gustar.

Furmeilas on antennas ve dalla testa tg'ellas dovran per s'orientar, chegl vot deir per palpar, suarar e gustar. Dessegna las antennas cun stretgs pi lungs.

4. Furmias haun antennas vi dal cho ch'ellas drouvan per s'orienter, que voul dir per palper, savurer e guster.

4. Furmias han antennas vi dal cheu ch'ellas douvran per s'orientar, quai voul dir per palpar, savurar e gustar.


1. Dessegna sil tgau dalla furmicla dus rudials pils egls.

1. Malegia segl tgieu da la furmicla dus rudeals pigls îls.

Dessegna dus cres pigls îgls sen la testa dalla furmeila.

1. Disegna duos rinchs pels ögls sül cho da la furmia.

1. Disegna duos rinchs pels ögls sül cheu da la furmia.


2. Ussa sas ti trer ora la lingia dil rudi suten.

2. Uossa poust tü sgommer la lingia da l'arduond suotaint.

2. Uossa poust tü sgommar la lingia dal raduond suotaint.


reglar il traffic, gidar, controllar, pigliar laders

reglar igl trafic, gidar, controlar, tgapar laders

reglar igl traffic, gidar, controllar, tschiffer laders

regler il trafic, controller la sveltezza, clapper leders

reglar il trafic, controllar la sveltezza, tschüffer laders


Mintga mistregn ha activitads tipicas. Fai ils pensums.

Mintga mastregn â activitads tipicas. Schleia las leztgas.

Mintga mastier ò activitads tipicas. Fò igls exercezis.

Mincha mister ho activiteds tipicas. Fo las lezchas.

Mincha manster ha activitats tipicas. Fa las lezchas.


reparer motors, müder pneus, controller l'electronica

reparar motors, müdar pneus, controllar l'electronica


dar concerts, sunar, leger notas, exercitar

dar conzerts, sunar, liger notas, exerzitar

dar concerts, sunar, liger notas, exercitar

suner ün instrumaint, exerciter, der concerts

sunar ün instrumaint, exercitar, dar concerts


a) Anflas ti ora tgei mistregn che s'auda tier quels verbs? Ils plaids ella scaffa gidan tei, denton mo sche ti vegns da leger els.

a) Tgatas tei or, tge mastregn ca s'oda tier quels verbs? Igls pleds an la stgafa gidan a tgei, dantànt me scha tei sas liger els.

a) Cattast or, tge mastier tgi totga tar tge verb? Igls pleds giudem at geidan, ma angal schi te igls sast liger. Screiva alloura igl nom digl mastier per ena donna e per en om.

a) Chattast tü our che mister chi tuocha tar che activited? Ils pleds illa fnestra at güdan, ma be scha tü ils sest ler.

a) Chattast tü oura che activitats chi toccan pro che manster? Ils pleds illa fanestra at güdan, ma be scha tü tils sast leger.


declarar, curreger, mussar, gidar, dumandar

declarar, cureger, mussar, gidar, amparar

instrueir, declarar, curriger, mussar, dar pensums

instruir, declarer, correger, der lezchas

instruir, declerar, correger, dar lezchas


operar, intercurir, prescriver medischinas

operar, intercurir, prescriver madaschegnas


levar baul, turschar la pasta, metter en fuorn, vender

levar bòld, truschar la pasta, meter agl furnel, vender

lavar bod, masdar la pasta, metter aint igl furn, vender

masder la pasta, fer paun, preparer ingredienzas

masdar la pasta, far pan, preparar ingredienzas


b) E ti? Scriva mintgamai ina construcziun.

b) A tei? Scriva mintgame egna construcziùn.

b) E te? Screiva adegna ena construcziun.


a) Scriva construcziùns agl tieus carnet.

a) Screiva treis construcziuns sen las lengias sot.


duas combas fetg liungas e fermas per siglir.

duas tgombas fetg lùngas a fearmas par saglir.

dus tgommas fitg lungas e fermas per sagleir.

duos chammas fich lungias e fermas per saglir.

duos chommas fich lungas e fermas per saglir.


Manegias ch’ina sutga sappi era far enzatgei? Ponderescha e fai ils exercezis.

Manegias c'egna sutga setgi ear far anzatge? Studegia a fe igls exerzezis.

Creist te tgi ena soptga saptga far ensatge? Ponderescha e fò igls exercezis.

Crajaist tü ch'ün s-chabè sapcha eir fer qualchosa? Ponderescha e fo las lezchas.

Che crajaist, sa eir üna sopcha far alch? Ponderescha e fa las lezchas.


b) Colurescha cun verd ils plaids che ti sas duvrar enstagl dil verb 'ir' e cun tgietschen quels che ti sas duvrar enstagl dil verb 'dir'. Fai silsuenter construcziuns cun dus verbs verds e dus verbs cotschens.

b) Calurescha cun verd igls pleds ca tei sas duvrar anstagl digl verb 'ir' a cun cotschen quels ca tei sas duvrar anstagl digl verb 'gir'. Fe suainter construcziùns cun dus verbs verds a dus verbs cotschens.

b) Marchescha cun verd igls verbs tgi te dovras an pe dad 'eir' e cun cotschen igls verbs tgi te dovras an pe da 'deir'. Fò alloura construcziuns cun dus verbs coluros cun verd e dus verbs coluros cun cotschen.

b) Culurescha cun verd ils verbs cha tü drouvast impè dad 'ir' e cun cotschen ils verbs cha tü drouvast impè da 'dir'. Fo alura frasas cun duos verbs culurieus cun verd e frasas duos verbs culurieus cun cotschen.

b) Culurischa cun verd ils verbs cha tü douvrast impè dad 'ir' e cun cotschen ils verbs cha tü douvrast impè da 'dir'. Fa lura frasas cun duos verbs culurits cun verd e frasas cun duos verbs culurits cun cotschen.


a) Tgei verb descriva il meglier la situaziun?

a) Tge verb descriva igl miglier la situaziùn?

a) Tge verb descreiva igl migler la situaziun?

a) Chenüns da quists verbs descrivan il meglder las activiteds suotvart? Attribuescha.

a) Chenüns da quists verbs descrivan il meglder las activitats suotvart? Attribuischa.


a) Buca mo persunas fan enzatgei, mobein era animals e caussas. In utschi sa p.ex. sgular e schulitgar ed ina sutga sa cupitgar ni rumper. Anflas ti ora tgei verb che va il meglier a prau culs nomens?

a) Betga me parsùnas fan anzatge, mobagn ear animals a tgossas. Egn utschi sa p.ex. sgular a schivlar ad egna sutga sa cupitgear near rumper. Tgatas tei or, tge verb ca va igl miglier a pro cugls nomens?

a) Carstgangs, ma er animals e tgossas son far ensatge. En utschel p.ex. so sgular ed ena soptga so cupitgier u romper. Tgenegns digls suandonts verbs von igl migler a pro cugls nomens ainten la tabella sen la proxima pagina?

a) Umauns, ma eir bes-chas e chosas saun fer qualchosa. Ün utschè p.ex. so svuler ed ün s-chabè po cupicher. Chenüns dals seguaints verbs vaun il meglder culs nomens illa tabella suotvart? Attribuescha.

a) Umans, ma eir bes-chas e chosas san far alch. Ün utschè p.ex. sa svolar ed üna sopcha po cupichar. Chenüns dals seguaints verbs van il meglder culs nomens illa tabella suotvart? Attribuischa.


Il verb ei il coc dalla construcziun. Elegia perquei adina buns verbs.

Igl verb e igl coc da la construcziùn. Tschearna parquegl adigna bùns verbs.

Igl verb è igl coc dalla construcziun. Tscherna perchegl adegna bungs verbs.

Il verb es il minz da la frasa. Tscherna perque adüna verbs adattos.

Il verb es il minz da la frasa. Tscherna perquai adüna verbs adattats.


Lia, Gion e David dattan ballapei. Gion vul exnum era far in gol, pren catsch e setta. David, il goli, sestenda e fa in segl per puder tier il bal. El piarda denton igl equiliber e petga cul tgau encunter il gol. El ha ina plaga sil frunt, sia fatscha ei plein saung. Negin'olma ei dentuorn. Tgei far?

La Lia, igl Gion ad igl David datan burape. Igl Gion vut exnum ear far egn gol, el prenda tgatsch a sageta. Igl David, igl goli, sastenda a dat egn sagl par tgapar la bura. El pearda dantànt igl equiliber a petga cugl tgieu ancùnter igl gol. El â egna plaja segl frùnt, la sia fatscha e tut an sàng. Betg olma e danturn. Tge far?

Lia, Gian e David dattan a balla. Gian vot far en gol, peglia tgatsch e teira. David, igl goli, sa stenda e fò en sagl per tgappar la balla. El perda pero la balantscha e petga la testa cunter la pitga digl gol. El ò ena plaia segl front, la sia fatscha è plagn sang. Nign'olma è danturn. Tge duessan els far?

Lia, Gian e David giouvan a ballapè. Gian voul eir fer ün gol, piglia schlauntsch e tira. David, il goli, as stenda e fo ün sagl per clapper la balla. El perda però l'equiliber e picha aint il cho vi dal pöst dal gol. El ho üna pleja sül frunt, sia fatscha es plain saung. A nun es d'intuorn üngün'orma. Che dess el fer?

Lia, Gian e David giovan a ballapè. Gian voul tantüna eir far ün gol, piglia schlantsch e tira. David, il goli, as stenda e fa ün sagl per tschüffer la balla. El perda però l'equiliber e clocca aint il cheu vi dal pöst dal gol. El ha üna plaja sül frunt, sia fatscha es plain sang. I nun es d'intuorn ingün'orma. Che esa da far?


Scriva 6 construcziuns. Drova ils plaids ella tabella.

Scriva 6 construcziùns. Dovra igls pleds an la tabela.

Screiva 6 construcziuns. Dovra igls pleds dalla tabella.

Scriva 6 frasas. Drouva ils pleds da la tabella.

Scriva 6 frasas. Douvra ils pleds da la tabella.


Situaziuns extraordinarias pretendan in cumpurtament special. Fai ils suandonts pensums cun tias conscolaras e tes conscolars.

Situaziùns extraordinarias pratendan egn cumportamaint spezial. Fe las savundàntas leztgas cugls teas cunsculars.

An situaziuns extraordinarias ins stò sa cumportar andretg. Fò igls exercezis.

In situaziuns extraordinarias as stu as depurter inandret. Fo las lezchas.

In situaziuns extraordinarias esa da's cumportar inandret. Fa las lezchas.


• Cons plaids davart il tema 'accident' vegnis vus da rimnar en treis minutas?

• Quànts pleds sur digl tema 'aczidaint' eassas vus bùns da rimnar an tres minutas?

• Quants pleds pigl tema 'accident' savez rimnar an treis minutas?

• Quaunts pleds pel tema 'accidaint' savais vus ramasser in trais minuts?

• Quants pleds pel tema 'accidaint' savais vus ramassar in trais minuts?


1. Co reagir ella suandonta situaziun? Giughei la scena.

1. Co e'gl da reagir an la savundànta situaziùn? Giujead la szena.

1. Scu ins stò reager ainten la suandonta situaziun? Giuie la scena.

1. Cu as stu reagir illa seguainta situaziun? Giuvè la scena.

1. Co esa da reagir illa seguainta situaziun? Giovai la scena.


2. Igl ei bien da metter enzatgei freid silla totona, sch'ins ha saung-nas.

2. Igl e bien da meter anzatge fred sen la tatona sch'ign â sàng nas.

2. Igl è bung da metter en sdratsch freid segl culiez, sch'ins ò sang a nas.

2. Ad es bun da metter ün sdratsch fraid sül culöz, scha s'ho saung d'nes.

2. Id es bun da metter ün sdratsch fraid sül culöz, schi s'ha sang d'nas.


• Tgei sas ti far per prevegnir ad accidents?

• Tge sas tei far par impedir aczidaints?

• Tge fast per evitar (betg aveir) accidents?


Ti eis in schurnalist e vuls scriver in artechel da gasetta davart igl accident dil salep. Tegn endamen il suandont: in artechel da gasetta cuntegn mo il pli impurtont. Tracta en tiu artechel las suandontas damondas:

Tei es egn schurnalist a vol scriver egn artetgel da giaseta davart igl aczidaint digl salep. Tegna andamaint igl savundànt: Egn artetgel cuntegna me igl ple impurtànt. Tracta agl tieus artetgel las savundàntas amparadas:

Tigna andamaint igl suandont: En artetgel da gasetta cuntigna angal igl pi impurtant. Tracta las suandontas dumondas aint igl ties artetgel.

Tü est schurnalist/schurnalista e voust scriver ün artichel da giazetta davart l'accidaint dal silip. Tegna adimmaint il seguaint: Ün artichel da giazetta cuntegna be il pü important. Tratta las seguaintas dumandas in tieu artichel.

Tü est schurnalist/schurnalista e voust scriver ün artichel da gazetta davart l'accidaint dal silip. Tegna adimmaint il seguaint: Ün artichel da gazetta cuntegna be il plü important. Tratta las seguaintas dumondas in teis artichel.


3. Sch'ins ha sebarschau in det vid ina platta da cuschinar, eis ei bien da tener il det sut l'aua caulda.

3. Sch'ign â s'ars egn det, ston'ign taner quel egn quart d'ura sut l'aua tgòlda.

3. Sch'ins ò ars igl det ve dalla platta tgoda, ins stò tigneir chel sot ava tgoda.

3. Scha s'ho brüscho il daunt vi da la platta choda, as stu tgnair quel suot l'ova choda.

3. Schi s'ha bruschà il daint vi da la platta choda, esa da tgnair quel suot l'aua choda.


1. Ina spina profunda ston ins buca prender naven, quella sesligia el tgierp.

1. Egna spegna profunda ston ign betga trer or, quella saschleia agl tgierp.

1. Ena spegna tgi è furada profond aint igl det ins stò betg piglier davent, chella sa schleia da sasezza.

1. Üna spina chi s'ho ficheda chafuol aint il daunt nu's stu piglier our, quella vain our da se.

1. Üna spina chi s'ha fichada chafuol aint il daint nun esa da tour oura, quella vain oura be da sai.


a) Discutescha las suandontas damondas cun tes conscolars:

a) Discutescha las savundàntas amparadas cugls teas cunsculars:

a) Discutescha las suandontas dumondas cun las tias conscolaras ed igls ties conscolars.

a) Discuta las seguaintas dumandas cun tieus conscolars e tias conscolaras.

a) Discuta las seguaintas dumondas cun teis conscolarse tias conscolaras:


b) Fagei ils suandonts pensums en gruppas e presentei vies resultat el plenum.

b) Faged las savundàndas leztgas an grupa a preschantad igls voss resultats an classa.

c) Fasche igls suandonts pensums an gruppas e preschente igl voss resultat aint igl plenum.

b) Fè las seguaintas lezchas in gruppa e preschantè ils resultats a voss conscolars ed a vossas conscolaras.

b) Fat las seguaintas lezchas in gruppa e preschantai ils resultats a voss conscolars ed a vossas conscolaras.


3. Vus survegnis dil scolast ina gliesta cun indicaziuns co sedepurtar endretg en situaziuns d'urgenza. Quella gliesta cuntegn treis 'ovs marschs'. Fagei in rudi entuorn quels e currigi las construcziuns. Saveis vus plazzar in scolar ella posiziun en costas. Empruei da far quei cugl agid dil scolast.

3. Vus survagnez digl surmester egna glista cun indicaziùns co sacumpurtar andretg an situaziùns d'urgenza. Quella glista cuntegna tres 'ovs martschs'. Faged egn rudi anturn quels a curaged las construcziùns. Savez vus plazar egn scular an la posiziùn laterala (da la vart)? Ampruvad da far quegl cun agid digl surmester.

3. Vous survagniz digl scolast ena glista cun indicaziuns, scu tg'ins duess sa cumportar andretg an situaziuns d'urgenza. Chella glista cuntigna treis 'ovs marschs'. Fò en cres anturn chels e currigia las construcziuns. Savez metter en conscolar u ena conscolara ainten la posiziun an costas? Amprue da far chegl cun ageid digl scolast.

3. Vus survgnis dal magister üna glista cun indicaziuns cu as depurter inandret in situaziuns d'urgenza. Quella glista cuntegna trais 'övs marschs'. Fo ün rinch intuorn quels e corregia las frasas. Savais vus metter ad ün conscolar illa pusiziun laterela? Pruvè da fer que cun agüd dal magister.

3. Vus surgnis dal magister üna glista cun indicaziuns co as cumportar inandret in situaziuns d'urgenza. Quella glista cuntegna trais 'övs marschs'. Fa ün rinch intuorn quels e corregia las frasas. Savais vus metter ad ün conscolar illa posiziun in costas? Provai da far quai cun agüd dal magister.


• Tgei sesanfla en ina valischa d'emprem agid?

• Tge satgata an egna valischa d'amprem agid?

• Tge totga ainten ena tastga d'amprem ageid?

• Che tuocha in üna tas-cha da prüm agüd?

• Che tocca in üna tas-cha da prüm agüd?


• Tgei stos ti far, sch'enzatgi sefa mal sil plaz da pausa?

• Tge stos tei far, sch'anzatgi safa mal segl plaz da possa?

• Tge fast, schi ensatgi sa fò mal durant la pôssa?

• Che fest tü, scha qualchün as fo mel düraunt la posa?

• Che fast tü, sch'inchün as fa mal dürant la posa?


2. Simulei in discuors al telefon e rispundi allas suandontas damondas. Inventei sezs ina situaziun d'urgenza.

2. Simulad egn dascurs da telefon a raspunded las savundàntas amparadas. Invantad sezs egna situaziùn d'urgenza.

2. Imite en discurs agl telefon e raspunde allas suandontas dumondas. Invente sezs ena situaziun d'urgenza.

2. Simulè ün discuors al telefon e respundè a las seguaintas dumandas. Inventè svess üna situaziun d'urgenza.

2. Simulai ün discuors al telefon e respuondai a las seguaintas dumondas. Inventai svess üna situaziun d'urgenza.


4. Sch'in reischen ha miers, tonscha ei da prender naven igl animal e la caussa ei liquidada.

4. Sch'egna zetga â mors, ston'ign me trer or igl animal; alura e'gl siir bien.

4. Sch'ins è nia mors d'en reischen (d'ena zetga), tanschigl sch'ins peglia or igl animal cun ena pincetta.

4. Scha s'es gnieu müers d'üna zecha, basta que scha's piglia our la bes-china cun üna pincetta.

4. Schi s'es gnü mors d'üna zecha, basta da tour oura la bes-china cun üna pincetta.


Tgei experientschas has ti gia fatg cun accidents e miedis? Scriva treis construcziuns.

Tge experientschas âs tei gea fatg cun aczidaints a miedis? Scriva tres construcziùns.

Tge experientschas ast te gio fatg cun accidents e medis u medias? Screiva treis construcziuns.

Che experienzas hest tü già fat cun accidaints e meidis? Scriva trais frasas.

Che experienzas hast tü fingià fat cun accidaints e meidis? Scriva trais frasas.


5. Sch'ins cuviera la pial cun vestgadira, eis ella era protegida encunter arsentadas.

5. Sch'ign cuvearta la peal cun vastgadira, e ella ear schurmageada ancùnter arsiras digl sulegl.

5. Sch'ins covra la pel cun vistgadeira, è ella er schurmageda cunter arsantadas digl suglegl.

5. Scha's zuoglia la pel cun vstieus, es quella protetta cunter cottas dal sulagl.

5. Schi's suoglia la pel cun büschmainta, es quella protetta cunter cottas dal sulai.


Il verb sa semidar enteifer la construcziun. Fai ils pensums e mira co quei va.

Igl verb sa samidar an la construcziùn. Fe las leztgas a varda sco quegl va.

Igl verb sa meida ainten ena construcziun. Fò igls exercezis e varda scu tgi chegl vo.

Il verb as müda in üna frasa. Fo las lezchas e guarda cu cha que vo.

Il verb as müda in üna frasa. Fa las lezchas e guarda, co cha quai va.


Il specialist da computers programmescha il computer.

Igl spezialist da computers programescha igl computer.

L'informaticra programmescha igl computer.

L'informatiker programmescha il computer.


Igls sculars patratgan sur da l'istorgia.


b) Legia il memo e discutescha las damondas cun tes conscolars.

b) Ligia igl memo a discutescha las amparadas cugls teas cunsculars.

b) Ligia igl memo e discutescha las dumondas cun las tias conscolaras ed igls ties conscolars.

b) Legia il memo e discuta las dumandas cun tieus conscolars e tias conscolaras.

b) Legia il memo e discuta las dumondas cun teis conscolars e tias conscolaras.


a) Enquera il verb ella construcziun e colurescha quel cun blau. Scriva ussa il verb en ina fuorma neutrala. Quella fuorma anflas ti cun sedumandar tgei ch'ins sto<strong> far</strong>.

a) Anquiera igl verb an la construcziùn a calurescha quel cun blau. Scriva dasperas igl verb an egna furma neutrala. Quella tgatas tei cun sadumandar, tge c'ign sto<strong> far</strong>.

a) Tschertga igl verb ainten la construcziun ed igl marchescha cun blo. Screiva ossa igl verb ainten la furma neutrala. Chella furma cattas te cun ta dumandar: «Tge ins stò far?»

a) Tschercha il verb aint illa frasa e culurescha'l cun blov. Scriva uossa il verb in üna fuorma neutrela. Quella fuorma poust tü chatter our cun at dumander che cha'd es da<strong> fer</strong>.

a) Tschercha il verb aint illa frasa e til culurischa cun blau. Scriva uossa il verb in üna fuorma neutrala. Quella fuorma poust tü chattar oura cun at dumandar che chi'd es da<strong> far</strong>.


Igl infinitiv ei la fuorma la pli neutrala dil verb. Ils vocabularis indicheschan ils verbs en quella fuorma. Igl infinitv ha adina in tschep ed ina finiziun.

Igl infinitiv e la furma la ple neutrala digl verb. Igls vocabularis inditgeschan igls verbs an quella furma. Igl infinitiv â adigna egn tschep ad egna finiziùn.

Igl infinitiv è la furma la pi neutrala digl verb. Igls vocabularis mossan igls verbs ainten chella furma. Igl infinitiv ò adegna en tschep ed ena desinenza (ena finiziun).

L'infinitiv es la fuorma la pü neutrela dal verb. Ils dicziunaris indichan ils verbs in quella fuorma. L'infinitiv ho adüna ün tschep ed üna desinenza.

L'infinitiv es la fuorma la plü neutrala dal verb. Ils dicziunaris indichan ils verbs in quella fuorma. L'infinitiv ha adüna ün tschep ed üna desinenza.


Il schurnalist finescha da scriver il text.


a) Glieud en certas professiuns porta vestgadira speciala. Cumpletescha las construcziuns cun adjectivs.

a) Glieud an tscheartas professiùns porta vastgadira speziala. Cumpletescha las construcziùns cun adjectivs.

a) Tscherts mastirants e tschertas persungas portan vistgadeira speziala durant la lavour. Cumplettescha las construcziuns cun adjectivs.

a) Tscherts misterauns e tschertas persunas haun d'avair aint vstieus speciels. Cumplettescha las frasas cun adjectivs.

a) Tscherts mansterans e tschertas persunas han d'avair aint büschmainta speciala. Cumplettescha las frasas cun adjectivs.


b) Ballapedists ni auters sportists portan savens vestgadira semeglionta. Descriva tia atgna mondura da sport ni quella da tiu sportist preferiu ni da tia sportista preferida.

b) Giujeaders da burape near oters sportists portan savens vastgadira samagliànta. Descriva la tia atgna mondura da sport near quella digl tieus sportist preferieu near da la tia sportista preferida.

b) Giuieders e giuiedras da ballape ed oters sportists u sportistas portan vistgadeira sumigliainta. Descreiva la tia atgna mondura da sport u chella digl ties sportist preferia u dalla tia sportista prefereida.

b) Ballapeists ed oters sportists haun aint vstieus sumgiaints. Descriva tieu vstiari da sport u quel da tieu sportist predilet/da tia sportista prediletta.

b) Ballapeists ed oters sportists han aint büschmainta sumgliainta. Descriva tia büschmainta da sport o quella da teis sportist predilet/da tia sportista prediletta.